Period: Ur III
Genre: Administrative
Transliteration:
<SURFACE>
<COLUMN>
di-til-la
2(aš) še gur lugal
ki dumu he₂-na-be₂-ka-ta
lugal-mu-zu-da-ra
ba-na-gi-in
na-silim dumu ur{d}suen
lugal-ušur₄ dumu lugal...
lugal-mu-zu-da
nam-erim₂-am₃
gu₃-de₂-a dumu ab-ba iri maškim
...dumu dingir-ra-ke₄
...
<COLUMN>
ba-an-tuku
nin-kal-la dumu lu₂{d}nanše
ur-nig₂ dumu a-tu
nam-erim₂-am₃
nig₂-mu maškim
a-ša₃ ur{d}ba-ba₆...
na-silim še in-gurₓ(|ŠE.KIN|)
...ur{d}ba-ba₆...ba-an-ku₄
na-silim tug₂ in-ur₃
igi-zi-bar...
a-tu...
...
<SURFACE>
<COLUMN>
...
1(diš) ur{d}...
lu₂...
ba-na...in
ab-ba-mu dumu lu₂{d}...
nam-erim₂-am₃
a-tu dumu lugal-dur₉{ur₃}re maškim
1(diš) ur-zikum-ama
lu₂{d}nanna-ra
ba-na-gi-in
1(diš) lu₂-dingir-ra
{d}nanna-hi-li-ra
ba-na-gi-in
<COLUMN>
...
5(diš) gin₂ igi 4(diš) gal₂ ku₃
ki {d}ba-ba₆-zi-ta
geme₂-gu₂-en-na-ra
ba-na-gi-in
geme₂-gu₂-en-na
nam-erim₂-am₃
ur{d}lamma maškim
mu us₂-sa ki-maš{ki} ba-hul

Cuneiform:
<SURFACE>
<COLUMN>
𒁲𒌀𒆷
𒐀𒊺𒄥𒈗
𒆠𒌉𒃶𒈾𒁉𒅗𒋫
𒈗𒈬𒍪𒁕𒊏
𒁀𒈾𒄀𒅔
𒈾𒁲𒌉𒌨𒀭𒂗𒍪
𒈗𒇲𒆸𒌉𒈗...
𒈗𒈬𒍪𒁕
𒉆𒉈𒊒𒀀𒀭
𒅗𒌤𒀀𒌉𒀊𒁀𒌷𒉺𒁽
...𒌉𒀭𒊏𒆤
...
<COLUMN>
𒁀𒀭𒌇
𒎏𒆗𒆷𒌉𒇽𒀭𒀏
𒌨𒃻𒌉𒀀𒌅
𒉆𒉈𒊒𒀀𒀭
𒃻𒈬𒉺𒁽
𒀀𒊮𒌨𒀭𒁀𒌑...
𒈾𒁲𒊺𒅔𒊺𒆥
...𒌨𒀭𒁀𒌑...𒁀𒀭𒆭
𒈾𒁲𒌆𒅔𒃡
𒅆𒍣𒁇...
𒀀𒌅...
...
<SURFACE>
<COLUMN>
...
𒁹𒌨𒀭...
𒇽...
𒁀𒈾...𒅔
𒀊𒁀𒈬𒌉𒇽𒀭...
𒉆𒉈𒊒𒀀𒀭
𒀀𒌅𒌉𒈗𒂄𒃡𒊑𒉺𒁽
𒁹𒌨𒇉𒂼
𒇽𒀭𒋀𒆠𒊏
𒁀𒈾𒄀𒅔
𒁹𒇽𒀭𒊏
𒀭𒋀𒆠𒄭𒇷𒊏
𒁀𒈾𒄀𒅔
<COLUMN>
...
𒐊𒂆𒅆𒐉𒅅𒆬
𒆠𒀭𒁀𒌑𒍣𒋫
𒊩𒆳𒄘𒂗𒈾𒊏
𒁀𒈾𒄀𒅔
𒊩𒆳𒄘𒂗𒈾
𒉆𒉈𒊒𒀀𒀭
𒌨𒀭𒆗𒉺𒁽
𒈬𒍑𒊓𒆠𒈦𒆠𒁀𒅆𒌨